सहनशील बनना है तो चुकंदर का जूस पीएं  
चुकंदर का जूस पीने से इंसान के भीतर सहनशीलता बढ़ती है और इसके इस्तेमाल से एथलीट अपने से बेहतर को पराजित कर सकता है।
चुकंदर का जूस पीने से इंसान के भीतर सहनशीलता बढ़ती है और इसके इस्तेमाल से एथलीट अपने से बेहतर को पराजित कर सकता है। वैज्ञानिकों ने यह दावा किया है। लंदन के एक्सटर विश्वविद्यालय के शोधकर्ताओं ने पेशेवर साइकिल चालकों को चुकंदर का जूस दिया। नतीजतन उनके उत्साह और संयम में इजाफा देखा गया। वे पहले से अधिक सक्रिय दिखाई दिए।  समाचार पत्र डेली मेल के मुताबिक चुकंदर के जूस के साथ शरीर के भीतर जाने वाले रसायनों से रक्त वाहिकाएं पहले से ज्यादा सक्रिय हो जाती हैं और मांसपेशियों में ऑक्सीजन के प्रवाह की गति भी तेज हो जाती है। इससे पहले के अध्ययन में कहा गया था कि चुकंदर के जूस से रक्तचाप को कम करने में मदद मिलती है और बुजुर्ग लोगों में ऊर्जा भी बढ़ती है।